*Likumprojekts*

**Grozījumi Civilprocesa likumā**

Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.) šādus grozījumus:

1. Papildināt 128. panta otro daļu ar 3.1 punktu šādā redakcijā:

"31) ja prasības priekšmets ir kāds no 250.43 pantā norādītajiem un pirms prasības celšanas ir pieņemts lēmums par pagaidu aizsardzību pret vardarbību – ziņas par šo lēmumu;".

2. Izteikt 250.46 panta trešās daļas otro teikumu šādā redakcijā:

"Šis pielikums ir ierobežotas pieejamības informācija, kura kopiju saskaņā ar šā likuma 250.62 panta ceturto daļu nosūta Valsts policijai. Pielikuma oriģinālu uzglabā atsevišķā aploksnē, kas pievienota lietas materiāliem, un ar to var iepazīties tikai tiesa."

3. 250.47 pantā:

papildināt pirmo daļu ar 1.1 punktu šādā redakcijā:

"11) aizliegums atbildētājam atsavināt, nodot, apgrūtināt, kavēt, traucēt, pasliktināt iespēju lietot mājokli vai pasliktināt mājokļa stāvokli;";

papildināt pirmo daļu ar 7.1 punktu šādā redakcijā:

"71) pienākums atbildētājam iziet sociālās rehabilitācijas kursu vardarbīgas uzvedības mazināšanai, kura apjomu, saņemšanas un izpildes kārtību nosaka Ministru kabinets;";

aizstāt otrajā daļā skaitļus un vārdus "1. un 2. punktā" ar skaitļiem un vārdiem "1., 1.1 un 2. punktā";

papildināt otro daļu ar teikumu šādā redakcijā:

"Šā panta pirmās daļas 1.1 punktā minēto pagaidu aizsardzības pret vardarbību līdzekli nosaka tikai tad, ja ir noteikts šā panta pirmās daļas 1. punktā minētais pagaidu aizsardzības pret vardarbību līdzeklis."

4. 250.48 pantā:

papildināt panta nosaukumu pēc vārdiem "uzturēties tajā" ar vārdiem "kā arī pasliktināt iespēju to lietot";

papildināt pantu ar trešo daļu šādā redakcijā:

"(3) Aizliegums atbildētājam atsavināt, nodot, apgrūtināt, kavēt, traucēt, pasliktināt iespēju lietot mājokli vai pasliktināt mājokļa stāvokli, ir ar tiesas lēmumu paredzēts ierobežojums atbildētājam, kura mērķis ir novērst iespēju atbildētājam ļaunprātīgi turpināt pret prasītāju vērst vardarbību, jo īpaši ekonomisku vardarbību, vai vardarbīgu kontroli. Tiesa vai tienesis, nosakot atbildētājam šo aizliegumu, izvērtē ikdienas vajadzības vai iespējamos šķēršļus komercdarbībai."

5. 250.58  pantā:

aizstāt otrajā daļā vārdus un skaitli "tiesa vai tiesnesis pieteikumu par pagaidu aizsardzību pret vardarbību izlemj 20 dienu laikā pēc pieteikuma saņemšanas" ar vārdiem un skaitli "tiesa vai tiesnesis pēc lietas dalībnieka lūguma vai pēc savas iniciatīvas pieprasa pierādījumus vai pieaicina institūcijas atzinuma sniegšanai un izlemj pieteikumu par pagaidu aizsardzību pret vardarbību 20 dienu laikā pēc pieteikuma saņemšanas";

aizstāt septītajā un devītajā daļā skaitļus un vārdus "1. un 2. punktā" ar skaitļiem un vārdiem "1., 1.1 un 2. punktā".

6. Papildināt 250.59 pantu ar sesto daļu šādā redakcijā:

"(6) Ja pēc lēmuma par pagaidu aizsardzību pret vardarbību pieņemšanas prasītājs, uz kura mājokli vai ar kuru saistīto vietu attiecināti pagaidu aizsardzības pret vardarbību līdzekļi, mainījis šī mājokļa vai vietas adresi, tiesa, kura noteikusi pagaidu aizsardzības pret vardarbību līdzekļus, vai tiesa, kuras lietvedībā atrodas lieta izskatīšanai pēc būtības, pēc prasītāja pieteikuma saņemšanas pieņem lēmumu par pagaidu aizsardzības pret vardarbību līdzekļu attiecināšanu uz prasītāja pieteikumā norādīto jauno mājokļa vai vietas adresi. Lēmumu pieņem rezolūcijas veidā, un tas nav pārsūdzams."

7. Izteikt 250.62 panta otro daļu šādā redakcijā:

"(2) Tiesa lēmumu par pagaidu aizsardzību pret vardarbību, lēmumu par pagaidu aizsardzības pret vardarbību līdzekļa aizstāšanu vai atcelšanu, kā arī lēmumu par mājokļa adreses maiņu pēc prasītāja pieteikuma nekavējoties pēc tā pieņemšanas nosūta Valsts policijai izpildes kontrolei uz tās norādīto elektroniskā pasta adresi un arī Valsts policijas struktūrvienībai un sociālajam dienestam pēc prasītāja dzīvesvietas. Ja atbildētājam piemērots šā likuma 250.47 panta pirmās daļas 7.1 punktā paredzētais pagaidu aizsardzības pret vardarbību līdzeklis, tiesa lēmumu par pagaidu aizsardzību pret vardarbību, lēmumu par pagaidu aizsardzības pret vardarbību līdzekļa aizstāšanu vai atcelšanu nekavējoties pēc tā pieņemšanas nosūta izpildei sociālajam dienestam pēc atbildētāja dzīvesvietas."

8. Izteikt 250.64 pantu šādā redakcijā:

"**250.64 pants. Lietas par pagaidu aizsardzību pret vardarbību pēc pieteikuma, kas iesniegts pirms prasības celšanas, izprasīšana un prasības izskatīšana**

(1) Ja prasītājs lēmumā par pagaidu aizsardzību pret vardarbību pēc pieteikuma, kas iesniegts pirms prasības celšanas, noteiktajā termiņā ceļ prasību piekritīgā tiesā, kas nav tiesa, kura noteikusi pagaidu aizsardzības pret vardarbību līdzekli, tiesa, kurai piekritīga lietas izskatīšana pēc būtības, izprasa tiesai, kura noteikusi pagaidu aizsardzības pret vardarbību līdzekli, attiecīgo lietu un pievieno to prasības lietas materiāliem.

(2) Izskatot prasības pieteikumu, tiesa vai tiesnesis attiecībā uz pagaidu aizsardzību pret vardarbību pēc lietas dalībnieka lūguma vai pēc savas iniciatīvas pieprasa pierādījumus vai pieaicina institūcijas atzinuma sniegšanai."

Likums stājas spēkā 2019. gada 1. janvārī.

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs